Avaldsnes kirke
**Avaldsnes prestegjeld** var et prestegjeld tilhørende Karmøy prosti. Det omfattet sogn i Karmøy kommune i Rogaland fylke, og hovedkirken var Avaldsnes kirke.

Avaldsnes' kirkesogn er nå en del av Karmøy kirkelige fellesråd, og underlagt Karmøy prosti i Stavanger bispedømme i Den norske kirke.

Historikk
---------

*Qgvaldsness sókn* (norrønt) har sin opprinnelse fra kristningen av landet. Avaldsnes prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Avaldsnes. Prestegjeldet er i 1620 omtalt i Graagaas som *Aulsznes Præstegjeld* under Carmsunds Prouistij, tilhørende Stavanger stift. Ved kgl.res. av 6. mai 1682 ble prestegjeldet overført til det nye Christianssands stift.

Avaldsnes prestegjeld dannet grunnlaget for Avaldsnæs med Kopervik formannskapsdistrikt, som ble opprettet i 1837.

Ved kgl.res. av 21. november 1855 ble strandstedet Kopervik opprettet som eget sogn i Avaldsnes prestegjeld, og ved kgl.res. av 26. november 1887 ble Kopervik prestegjeld ble opprettet som eget sognekall, med virkning fra 1. januar 1888. Det ble dannet av Kopervik hovedsogn og Åkra annekssogn fra Skudenes prestegjeld.

Ved kgl.res. av 12. desember 1892 ble Førdesfjorden sogn opprettet i Avaldsnes prestegjeld, med virkning fra 1. januar 1893. Ved kgl.res. av 22. februar 1963 ble Førdesfjorden overført fra Avaldsnes til Tysvær prestegjeld, med virkning fra 1. januar 1969.

Prestegjeldet inngikk i det nye Stavanger bispedømme fra 1. januar 1925.

Ved kgl.res. av 24. september 1982 ble Norheim sogn og prestegjeld opprettet, med virkning fra 1. januar 1983. Det omfattet områdene av Torvastad og Avaldsnes prestegjeld beliggende øst for Karmsundet i Karmøy kommune.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Kirkesogn
---------

Prestegjeldet hadde ved sin avvikling følgende sogn og kirker:

* Avaldsnes

Referanser
----------

1. ↑  Rygh, O. (Oluf) (1915). *Norske Gaardnavne*. Fabritius. s. 395.
2. ↑  Dietrichson, L. (Lorentz) (1888). *Sammenlignende Fortegnelse over Norges Kirkebygninger i Middelalderen og Nutiden*. Malling. s. 70.
3. ↑  Hole, Ivar (1950). *Hosanger kyrkje og Hosanger prestegjeld gjennom 200 år*. s. 18-19.
4. 1 2 3  Prestegjeld og sogn i Rogaland, arkivverket.no
5. ↑  Lassen, P.B. (Paul Brodahl) (1883). *Beretning om Stiftsstaden Christianssand*. no: Grøntoft. s. 89-90.
6. ↑  *Kommune- og fylkesinndelingen i et Norge i forandring*. no#: Statens forvaltningstjeneste, Seksjon Statens trykking. 1992. s. 364-70. ISBN 8258302612.
7. ↑  *Guds hus og himlens port*. Førdesfjorden sokneråd. 1993. s. 31. ISBN 8299295602.
8. ↑  *Stavanger 1125-1425-1925*. Dreyer. 1925. s. 84.
9. ↑  Vedtak om opprettelse av et nytt Norheim prestegjeld i Stavanger bispedømme, Rogaland.
10. ↑  «Haugesunds Avis 1982.11.01». Norge;Rogaland;;Haugesund;;;;. 19821101. s. 20.  Sjekk datoverdier i `|dato=` (hjelp)
11. ↑  Fornyings-, administrasjons-og kirkedepartementet (20. desember 2011). «Endringer i gravferdsloven og kirkeloven». *Regjeringen.no* **(norsk)**. Besøkt 5. mars 2023.
12. ↑  «Kirkelig enheter og endringer i prosti og menigheter». *docplayer.me*. Norsk samfunnsvitenskapelig datatjeneste AS. 2009. Besøkt 5. mars 2023.